
ΑΠΟΦΑΣΕΙ Σ 

Αριθ. Δ17α/01/13/ΦΝ 430 (1) 

Όροι και διαδικασία έγκρισης κατασκευαστικής κοινο¬ 
πραξίας και υπεργολαβίας. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παραγράφων 7 και 8 του άρθρου 5 
του Ν. 1418/1984 «Δημόσια έργα και ρυθμίσεις συναφών 
θεμάτων» (Α' 23), όπως αυτές προστέθηκαν με το άρθρο 
1 του Ν. 2940/2001 «Αναπτυξιακά, φορολογικά και θεσμι¬ 
κά κίνητρα για τις επιχειρήσεις του κατασκευαστικού το¬ 
μέα και άλλες διατάξεις» (Α' 180). 


2. Την κοινή απόφαση αριθμ. Υ6/31.10.2001 του Πρω¬ 
θυπουργού και της Υπουργού ΠΕΧΩΔΕ «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Περιβάλλοντος, Χω¬ 
ροταξίας και Δημοσίων Έργων» (Β' 1484/01). 

3. Τις διατάξεις του άρθρου 29 Α του Ν. 1558/1985 (Α' 
137), όπως αυτό προστέθηκε με το άρθρο 27 του Ν. 
2081/1992 (Α' 154) και αντικαταστάθηκε με την παράγρα¬ 
φο 2α του άρθρου 1 του Ν. 2469/1997 (Α'38) και το γεγο¬ 
νός ότι από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού., αποφασίζουμε: 

Άρθρο 1 

Κατασκευαστική Κοινοπραξία 

1. Η γνωστοποίηση της σύστασης κατασκευαστικής 
κοινοπραξίας μεταξύ εργοληπτικών επιχειρήσεων της 
παραγράφου 1 του άρθρου 15του Ν. 1418/1984, η οποία 
προτίθεται να εκτελέσει έργο, που έχει αναλάβει μία ή πε¬ 
ρισσότερες από αυτές, γίνεται με αίτηση του αναδόχου, η 
οποία υποβάλλεται στην Διευθύνουσα το έργο Υπηρεσία, 
μαζί με πρωτότυπο συμφωνητικό σύστασης της κατα¬ 
σκευαστικής κοινοπραξίας και φάκελλο δικαιολογητικών, 
σύμφωνα με την παράγραφο 3. 

2. Το συμφωνητικό σύστασης της κατασκευαστικής κοι¬ 
νοπραξίας τελεί υπό την αίρεση έγκρισής του σύμφωνα 
με την παρούσα, και πρέπει να περιλαμβάνει, τουλάχι¬ 
στον, τα εξής στοιχεία: 

2.1. Σαφή αναφορά των στοιχείων των συμβαλλομένων 
εργοληπτικών επιχειρήσεων, από τα οποία να αποδεικνύε- 
ταιη εγκυρότητατης σύστασης της κατασκευαστικής κοι¬ 
νοπραξίας και ότι αυτές έχουν και τις ιδιότητες που απαι¬ 
τούνται από τις διατάξεις της παραγράφου 7, του άρθρου 
5του Ν. 1418/1984, που προστέθηκε με τις διατάξεις του 
άρθρου 1 του Ν. 2940/2001, (δηλαδή, ότι είναι εργοληπτι¬ 
κές επιχειρήσεις της παραγράφου 1 του άρθρου 15του Ν. 
1418/1984, που ανήκουν στις καλούμενες απάτη διακήρυ¬ 
ξη τάξεις και κατηγορίες έργου) και ειδικότερα: 

α) Εάν πρόκειται περί ατομικής εργοληπτικής επιχείρη¬ 
σης εγγεγραμμένης στο ΜΕΕΠ, το ονοματεπώνυμο, την 
ισχύουσα επαγγελματική διεύθυνση και τον αριθμό εγ¬ 
γραφής στο ΜΕΕΠ και την τάξη και τις κατηγορίες εργα¬ 
σιών στις οποίες είναι γραμμένη. 

β) Εάν πρόκειται περί εργοληπτικής επιχείρησης με νο¬ 
μική προσωπικότητα εγγεγραμμένης στο ΜΕΕΠ, τηνπλή- 

ρη επωνυμία και τον διακριτικό τίτλο της εταιρίας, την 
ισχύουσα διεύθυνση, τον αριθμό εγγραφής στο ΜΕΕΠ 
και την τάξη και τις κατηγορίες εργασιών στις οποίες είναι 
γραμμένη, καθώς και το ονοματεπώνυμο, την ισχύουσα 
διεύθυνση, το επάγγελμα και την ιδιότητα του φυσικού 
προσώπου, το οποίο είναι εξουσιοδοτημένο για την υπο¬ 
γραφή του συμφωνητικού σύστασης της κατασκευαστι¬ 
κής κοινοπραξίας και τα στοιχεία της απόφασης του ορ¬ 
γάνου το οποίο δεσμεύει την εταιρία κατά το καταστατικό 
της, για την εκτέλεση του έργου σε κοινοπραξία μετά λοι¬ 
πά μέλη της κατασκευαστικής κοινοπραξίας και για την 
εξουσιοδότησή του να υπογράψει το συμφωνητικό σύ¬ 
στασής της. 

γ) Εάν πρόκειται για εργοληπτική επιχείρηση με έδρα 
εκτός Ελλάδος, μη εγγεγραμμένη στο ΜΕΕΠ, τα στοιχεία 
των ανωτέρω περιπτώσεων α και β (ανάλογα αν πρόκειται 
περί ατομικής επιχείρησης ή περί νομικού προσώπου) 
και, αντί των στοιχείων εγγραφής στο ΜΕΕΠ, τα στοιχεία 
που αποδεικνύουν ότι πρόκειται περί εργοληπτικής επι¬ 
χείρησης η οποία δύναται σύμφωνα με το δίκαιο της 
έδρας της, να συμμετέχει σε δημοπρασίες και να ανα¬ 
λαμβάνει την εκτέλεση δημοσίων έργων, της τάξης και 
της κατηγορίας του συγκεκριμένου έργου το οποίο έχει 
αναλάβει ο ανάδοχος. 

2.2. Σαφή αναφορά του ποσοστού συμμετοχής κάθε 
συμβαλλόμενης εργοληπτικής επιχείρησης στην κατα¬ 
σκευαστική κοινοπραξία, από την οποία να αποδεικνύεται 
πλήρως η τήρηση των σχετικών προϋποθέσεων έγκρισης 
της κοινοπραξίας αυτής, που ορίζουν οι διατάξεις της πα¬ 
ραγράφου 7 του άρθρου 5 του Ν. 1418/1984, που προ¬ 
στέθηκε με τις διατάξειςτου άρθρου 1 του Ν. 2940/2001. 

2.3. Σαφή αναφορά του έργου για την εκτέλεση του 
οποίου συνιστάται η κατασκευαστική κοινοπραξία, η 
οποία να ταυτίζεται με την αναφορά του έργου που έχει 
αναλάβει ο αρχικός ανάδοχος. 

2.4. Ρητή και ανεπιφύλακτη δήλωση όλων των συμβαλ- 
λομένων περί αποδοχής όλων των όρων της σύμβασης, 
μεταξύ του εργοδότη και του αναδόχου και περί της εις 
ολόκληρον ευθύνης τους έναντι του εργοδότη για το σύ¬ 
νολο του έργου. 

2.5. Ορισμό φυσικού προσώπου, ως εκπροσώπου της 
κατασκευαστικής κοινοπραξίας, με τον αναπληρωτή του 
για τους οποίους ισχύουν τα εξής: 

α) σε περίπτωση που ο αρχικός ανάδοχος είναι κοινο¬ 
πραξία, ο εκπρόσωπος πρέπει να είναι μέλος αυτής ή νό¬ 
μιμος εκπρόσωπος εταιρίας από τα μέλη της, ο δε ανα¬ 
πληρωτής μπορεί να είναι μέλος ή νόμιμος εκπρόσωπος 
των υπόλοιπων μελών της κατασκευαστικής κοινοπρα¬ 
ξίας. 

β) σε περίπτωση που ο αρχικός ανάδοχος είναι μία ερ¬ 
γοληπτική επιχείρηση, ο εκπρόσωπος πρέπει να είναι το 
φυσικό πρόσωπο που τη συνιστά (επί ατομικής επιχείρη¬ 
σης) ή ο νόμιμος εκπρόσωπος αυτής (επί εταιρίας), και ο 
αναπληρωτής μπορεί να είναι πρόσωπο με τις ίδιες ιδιό¬ 
τητες από τα υπόλοιπα μέλη της κατασκευαστικής κοινο¬ 
πραξίας. 

γ) σε όλες τις περιπτώσεις ισχύουν αναλόγως κατά τα 
λοιπά και οι σχετικές διατάξεις του άρθρου 35 του Π.Δ. 
609/1985. 

3. Ο φάκελλοςτωνδικαιολογητικώνπου συνοδεύει την 
αίτηση της παραγράφου 1 περιέχει ιδίως τα εξής: 

3.1. Τα νομιμοποιητικά έγγραφα που τεκμηριώνουν τα 
στοιχεία της παραγράφου 2.1, όπως: τα ισχύοντα κατα¬ 


στατικά, αποφάσεις διοικητικών συμβουλίων, εξουσιοδο¬ 
τήσεις κ.λπ. 

3.2. Τις ισχύουσες βεβαιώσεις εγγραφής στο ΜΕΕΠ (σε 
αντίγραφα νομίμως επικυρωμένα) για τις περιπτώσεις α 
και β της παραγράφου 2.1, και τα αντίστοιχα σχετικά στοι¬ 
χεία για την περίπτωση γ της ίδιας παραγράφου. 

3.3. Τις συμβολαιογραφικές πράξεις ορισμού εκπρο¬ 
σώπου και αναπληρωτή, σύμφωνα με την ανωτέρω παρά¬ 
γραφο 2.5 και το άρθρο 35 του Π.Δ. 609/1985. 

3.4. Πιστοποιητικά από τα οποία να αποδεικνύεται ότιτα 
επί πλέον του αρχικού αναδόχου μέλη της κατασκευαστι¬ 
κής κοινοπραξίας δεν βρίσκονται υπό πτώχευση, εκκαθά¬ 
ριση, παύση εργασιών, αναγκαστική διαχείριση ή πτω¬ 
χευτικό συμβιβασμό, ή, προκειμένου για επιχείρηση με 
έδρα εκτός Ελλάδος, σε οποιαδήποτε ανάλογη κατάστα¬ 
ση που προκύπτει από παρόμοια διαδικασία προβλεπό- 
μενη από τη νομοθεσία της έδρας της. 

3.5. Πιστοποιητικά από τα οποία να αποδεικνύεται ότι 
εναντίον των επί πλέον του αρχικού αναδόχου μελών της 
κατασκευαστικής κοινοπραξίας δεν έχει κινηθεί διαδικα¬ 
σία κήρυξης πτώχευσης, εντολής εκκαθάρισης, αναγκα¬ 
στικής διαχείρισης ή πτωχευτικού συμβιβασμού, ή, προ¬ 
κειμένου για επιχείρηση με έδρα εκτός Ελλάδος, οποια¬ 
δήποτε παρόμοια διαδικασία προβλεπόμενη από τη 
νομοθεσία της έδρας της. 

3.6. Πιστοποιητικά από τα οποία να αποδεικνύεται ότιτα 
παρακάτω πρόσωπα δεν έχουν καταδικασθεί με αμετά- 
κλητη δικαστική απόφαση για αδίκημα που αφορά στην 
επαγγελματική συμπεριφορά. Τα πιστοποιητικά αυτά 
πρέπει να έχουν εκδοθεί από την αρμόδια εισαγγελική 
αρχή ή την αντίστοιχη δημόσια αρχή (επί επιχειρήσεων με 
έδρα εκτός Ελλάδος, μη εγγεγραμμένων στο ΜΕΕΠ) και 
αφορούν στα εξής φυσικά πρόσωπα: 

α) επί ατομικής επιχείρησης, στο πρόσωπο που ανήκει 
αυτή, 

β) επί προσωπικής εταιρίας, στους ομόρρυθμους εταί¬ 
ρους, 

γ) επί ΕΠΕ στους διαχειριστές, 

δ) επί Α.Ε στα μέλη του διοικητικού συμβουλίου, των 
οποίων η υπογραφή απαιτείται για τη δέσμευση της εται¬ 
ρίας, σύμφωνα με το ισχύον καταστατικό της, 

ε) στον εκπρόσωπο της κατασκευαστικής κοινοπραξίας 
και στον αναπληρωτή του. 

3.7. Πιστοποιητικά μη διάπραξης βαρέως επαγγελματι¬ 
κού παραπτώματος. Τα πιστοποιητικά αυτά πρέπει να 
έχουν εκδοθεί από αρχές που έχουν αρμοδιότητα πει¬ 
θαρχικού ελέγχου, όπως από την Υπηρεσία του ΜΕΕΠ, 
από το Τ.Ε.Ε. ή από ανάλογη Αρχή (επί επιχειρήσεων με 
έδρα εκτός Ελλάδος, μη εγγεγραμμένων στο ΜΕΕΠ) και 
να αφορούν και στα πρόσωπα των περιπτώσεων α έως και 
ε της προηγούμενης παραγράφου. 

3.8. Βεβαιώσεις των αρμοδίων οργανισμών κοινωνικής 
ασφάλισης («βεβαιώσεις ασφαλιστικής ενημερότητας»), 
από τις οποίες να αποδεικνύεται ότι κάθε επί πλέον του 
αρχικού αναδόχου μέλος της κατασκευαστικής κοινο¬ 
πραξίας έχει εκπληρώσει τις υποχρεώσεις του όσον αφο¬ 
ρά στην καταβολή των εισφορών κοινωνικής ασφάλισης, 
σύμφωνα με την ισχύουσα ελληνική νομοθεσία ή με τη νο¬ 
μοθεσία της χώρας όπου είναι εγκατεστημένος. 

3.9. Βεβαιώσεις των αρμοδίων φορολογικών αρχών 
(«βεβαιώσεις φορολογικής ενημερότητας»), απότις οποί¬ 
ες να αποδεικνύεται ότι κάθε επί πλέον του αρχικού ανα¬ 
δόχου μέλος της κατασκευαστικής κοινοπραξίας έχει εκ- 

πληρώσει τις υποχρεώσεις του τις σχετικές με την πλη¬ 
ρωμή των φόρων, σύμφωνα με την ισχύουσα ελληνική νο¬ 
μοθεσία ή με τη νομοθεσία της χώρας που είναι εγκατε¬ 
στημένος. 

3.10. Υπεύθυνη δήλωση κάθε επί πλέον του αρχικού 
αναδόχου μέλους της κατασκευαστικής κοινοπραξίας, 
για το ύψος του ανεκτέλεστου μέρους των εργολαβικών 
της συμβάσεων δημοσίων έργων. 

4. Η Διευθύνουσα Υπηρεσία οφείλει να διαβιβάσει αμέ¬ 
σως στην Προϊσταμένη Αρχή την κατά την ανωτέρω πα¬ 
ράγραφο 1 του παρόντος άρθρου, υποβαλλόμενη αίτηση 
του αναδόχου, και τα συνημμένα σ’ αυτή στοιχεία, μαζί με 
αιτιολογημένη εισήγησή της για την έγκριση ή μη έγκριση 
της σύστασης της κατασκευαστικής κοινοπραξίας. Επί 
της αιτήσεως αποφασίζει η Προϊσταμένη Αρχή, μέσα 
στην αποκλειστική προθεσμία του ενός μηνάς, που ορίζε¬ 
ται στις διατάξεις του τρίτου εδαφίου της περίπτωσης β 
της παραγράφου 7 του άρθρου 5 του Ν. 1418/1984, η 
οποία προστέθηκε με το άρθρο 1 του Ν. 2940/2001. Αν κα¬ 
τά την εξέταση της αίτησης διαπιστωθούν ελλείψεις, μπο¬ 
ρεί να προσκληθεί ο ανάδοχος για τη συμπλήρωσή τους. 
Στην περίπτωση αυτή μπορεί να ανασταλεί η ανωτέρω 
προθεσμία, μέχρι τη συμπλήρωση των ελλείψεων και την 
υποβολή των δικαιολογητικών που λείπουν. 

5. Η Προϊσταμένη Αρχή, με ειδική αιτιολόγηση, μπορεί 
να μην εγκρίνει τη σύσταση της κατασκευαστικής κοινο¬ 
πραξίας, οι δε λόγοι μη έγκρισης μπορούν να βασίζονται 
μόνο σε τεκμηριωμένα στοιχεία, κυρίως από την υπηρε¬ 
σία του μητρώου του άρθρου 16του Ν. 1418/1984, σχετι¬ 
κά με την ικανότητα και αξιοπιστία των εργοληπτικών επι¬ 
χειρήσεων, που μετέχουν στην κατασκευαστική κοινο¬ 
πραξία (εκτός απότονανάδοχο), για την καλή και έγκαιρη 
κατασκευή του έργου. Η απόφαση αυτή της Προϊσταμέ- 
νης Αρχής, περί μη έγκρισης της σύστασης της κατα¬ 
σκευαστικής κοινοπραξίας, εκδίδεται μόνο μέσα στην 
αποκλειστική προθεσμία της ανωτέρω παραγράφου 4 και 
κοινοποιείται αμέσως στην Διευθύνουσα Υπηρεσία κα¬ 
θώς και στον ανάδοχο, κατά τις διατάξεις του άρθρου 29 
του Π.Δ. 609/1985. Πριν από την ολοκλήρωση της ανωτέ¬ 
ρω κοινοποίησης, και πάντως μέσα στην ανωτέρω απο¬ 
κλειστική προθεσμία, αν εκδοθεί αρνητική απόφαση, η 
Προϊσταμένη Αρχή γνωστοποιεί στη Διευθύνουσα Υπη¬ 
ρεσία με κάθε πρόσφορο μέσο (όπως με εσωτερικό ση¬ 
μείωμα, με τηλεομοιοτυπία, τηλεφωνικώς), το γεγονός 
ότι εκδόθηκε η απόφαση και τα στοιχεία αυτής, για την 
επέλευση των συνεπειών της πιο κάτω παραγράφου 8. 

6. Η απόφαση της Προϊσταμένης Αρχής, με την οποία 
εγκρίνεται η σύσταση της κατασκευαστικής κοινοπρα¬ 
ξίας, κοινοποιείται αμέσως στον εκπρόσωπο αυτής, κατά 
τις διατάξεις του άρθρου 29του Π.Δ. 609/1985, καθώς και 
στη Διευθύνουσα Υπηρεσία, μαζί με επικυρωμένο αντί¬ 
γραφο του υποβληθέντος, κατά τις διατάξεις της παρα¬ 
γράφου 1 του παρόντος άρθρου, συμφωνητικού σύστα¬ 
σης της κατασκευαστικής κοινοπραξίας. 

Εάν η έγκριση της κατασκευαστικής κοινοπραξίας γίνει 
αυτοδικαίως κατά τις διατάξεις των τρίτου και τέταρτου 
εδαφίων, της περίπτωσης β της παραγράφου 7 του άρ¬ 
θρου 5 του Ν. 1418/1984, η οποία προστέθηκε με το άρ¬ 
θρο 1 του Ν. 2940/2001, η Διευθύνουσα Υπηρεσία οφεί¬ 
λει, εντός δέκα (10) ημερών από τότε που θα το ζητήσει 
εγγράφως ο εκπρόσωπος αυτής, να εκδώσει σχετική βε¬ 
βαίωση για την ανάληψη του έργου από αυτήν, προς χρή¬ 
ση ενώπιον των αρμοδίων φορολογικών, ελεγκτικών ή άλ¬ 


λων αρχών, χορηγώντας του και επικυρωμένο αντίγραφο 
του υποβληθέντος, κατά τις διατάξεις της παραγράφου 1 
του παρόντος άρθρου, συμφωνητικού σύστασης της κα¬ 
τασκευαστικής κοινοπραξίας. 

7. Στα πιστοποιητικά ΜΕΚ και ΜΕΕΠ, τα οποία εκδίδει η 
Διευθύνουσα Υπηρεσία, εν σχέσει με το έργο, καθώς και 
στις κάθε είδους βεβαιώσεις για την εμπειρία από την κα¬ 
τασκευή του έργου και για το ανεκτέλεστο, αναφέρονται 
τα στοιχεία τα οποία προκύπτουν από την ανάληψη του 
έργου από την κατασκευαστική κοινοπραξία, σύμφωνα 
με όσα ορίζονται στις σχετικές διατάξεις του άρθρου 1 
του Ν. 2940/2001. 

8. Η Προϊσταμένη Αρχή και η Διευθύνουσα Υπηρεσία 
υποχρεούνται ύστερα από σχετική αίτηση του αρχικού 
αναδόχου ή του εκπροσώπου της κατασκευαστικής κοι¬ 
νοπραξίας, που υποβάλλεται μετά από την παρέλευση 
της αποκλειστικής προθεσμίας της ανωτέρω παραγρά¬ 
φου 4, να του γνωστοποιήσουν εγγράφως, αν εκδόθηκε ή 
δεν εκδόθηκε μέσα στην προθεσμία απόφαση για τη μη 
έγκριση της κατασκευαστικής κοινοπραξίας. Σε περίπτω¬ 
ση μη χορήγησης απάντησης το αργότερο εντός της επό¬ 
μενης εργάσιμης ημέρας, τεκμαίρεται η έγκριση της κοι¬ 
νοπραξίας, εκτός αν σ’ αυτήν μετέχουν μέλη που δεν ανή¬ 
κουν σε καλούμενες από τη διακήρυξη τάξεις και 
κατηγορίες του ΜΕΕΠ ή παραβιάζονται οι περιορισμοί 
που προβλέπει το άρθρο 1 του Ν. 2940/2001 ως προς την 
κατανομή των ποσοστών συμμετοχής. Σε περίπτωση μη 
έγκρισης της κατασκευαστικής κοινοπραξίας ο ανάδο¬ 
χος μπορεί να προσβάλει τη σχετική απόφαση με αίτηση 
θεραπείας, σύμφωνα με το άρθρο 12 του Ν. 1418/1984, 
μέσα στην προβλεπόμενη τρίμηνη προθεσμία, η οποία 
αρχίζει από την πλήρη κοινοποίηση της απόφασης, σύμ¬ 
φωνα με την παράγραφο 5. 

9. Μετά από τη ρητή ή αυτοδίκαιη έγκριση της κατα¬ 
σκευαστικής κοινοπραξίας, ο ανάδοχος υποκαθίσταται 
από αυτήν στην κατασκευή του έργου. Με αίτηση της 
εγκεκριμένης κατασκευαστικής κοινοπραξίας αντικαθί¬ 
στανται οι εγγυήσεις εκτέλεσης του έργου που είχε χο¬ 
ρηγήσει ο αρχικός ανάδοχος, εφαρμοζομένων αναλόγως 
των σχετικών διατάξεων, όπως των άρθρων 27 και 35 § 2 
του Π.Δ. 609/1985. 

Άρθρο 2 

Εγκεκριμένη Υπεργολαβία 

1. Για την αναγνώριση υπεργολάβου ως εγκεκριμένου 
με τις συνέπειες της παραγράφου 8 του άρθρου 5 του Ν. 
1418/1984 που προστέθηκε με το άρθρο 1 του Ν. 2940/ 
2001, υποβάλλεται στη Διευθύνουσα Υπηρεσία κοινή αί¬ 
τηση του αναδόχου και του υπεργολάβου. Ως προς την 
υποβολή της αίτησης και το ελάχιστο περιεχόμενο του 
συμφωνητικού σύναψης σύμβασης έργου μεταξύ του 
αναδόχου και του υπεργολάβου εφαρμόζονται αναλογι¬ 
κούς όσα ορίζονται στην παράγραφο 1 του άρθρου 1 της 
παρούσας. Επιπλέον στο συμφωνητικό της υπεργολα¬ 
βίας πρέπει να αναφέρονται συγκεκριμένα οι εργασίες ή 
το μέροςτου έργου που αναλαμβάνει ο υπεργολάβος, κα¬ 
θώς και η αξία της σύμβασης υπεργολαβίας. 

1. Η απόφαση έγκρισης ή μη έγκρισης της σύναψης της 
σύμβασης της προηγούμενης παραγράφου λαμβάνεται 
από τη Διευθύνουσα Υπηρεσία, μέσα στην αποκλειστική 
προθεσμία των δεκαπέντε ημερών που ορίζεται στην πα¬ 
ράγραφο 8του άρθρου 5του Ν. 1418/1984, που προστέ¬ 
θηκε με το άρθρο 1 του Ν. 2940/2001, ως προς δε την κοι- 

νοποίησή της, καθώς και για την έκδοση σχετικής βεβαί¬ 
ωσης, για την αυτοδίκαιη έγκριση και για τα εκδιδόμενα 
από την Υπηρεσία πιστοποιητικά ΜΕΚ και ΜΕΕΠ και τις 
κάθε είδους σχετικές βεβαιώσεις ισχύουν, εφαρμοζόμε¬ 
να αναλογικώς, όσα ορίζονται στις παραγράφους 4,5 και 
6 του άρθρου 1 της παρούσας. 

Άρθρο 3 

Τελικές και μεταβατικές διατάξεις 

1. Η απόφαση αυτή ισχύει 15 ημέρες μετά από τη δημο¬ 
σίευσή της στην Εφημερίδα της Κυβερνήσεως. 

2. Η προθεσμία για την έγκριση κατασκευαστικών κοι¬ 
νοπραξιών και υπεργολαβιών που προβλέπεται στο άρ¬ 
θρο 1 του Ν. 2940/2001 και για τις οποίες υποβλήθηκαν 
σχετικές αιτήσεις πριν από την έκδοση της απόφασης 
αυτής, αρχίζει από την έναρξη της ισχύος της παρού¬ 
σας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. Υ4α/33538 (2) 

Μετατροπή θέσεων κλάδου γιατρών ΕΣΥ στο Ν.Γ.Ν. 

Πτολεμάίδας «Μποδοσάκειο». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 87/86 (ΦΕΚ 32/Α/86) 

2. Τις διατάξεις της παρ. 1 του άρθρου 25 του Ν. 1397 
(ΦΕΚ 143/Α/83). 

3. Τις διατάξεις του άρθρου 64 του Ν. 2071/92 (ΦΕΚ 
123/Α/92), όπως συμπληρώθηκε με το άρθρο 4 του Ν. 
2194/94 (ΦΕΚ34/Α/94). 

4. Τις διατάξεις των άρθρων 6 και 11, παρ. 1 του Ν. 
2889/01 (ΦΕΚ 37/Α/01). 

5. Τις διατάξεις της παρ.2 του άρθρου 1 του Ν. 2469/97 
(ΦΕΚ 38/Α/97) καιτο γεγονός ότι από τις διατάξεις της πα¬ 
ρούσας απόφασης προκαλείται ετησίως δαπάνη 8.804 
ΕΥΡΩ, η οποία θα βαρύνει το προϋπολογισμό του Υπουρ¬ 
γείου Υγείας & Πρόνοιας (Φ.210 ΚΑΕ 5173) κατά τη πλή¬ 
ρωση των συνιστώμενων θέσεων. 

6. Τις διατάξεις του Π.Δ/τος 95 (ΦΕΚ 76/Α/10.3.2000) « 
Οργανισμόςτου Υπουργείου Υγείας και Πρόνοιας», όπως 
τροποποιήθηκε και συμπληρώθηκε με το Π.Δ. 299 (ΦΕΚ 
24/Α/2000). 

7. Την αρ. 1100383/1330/Α0006 (ΦΕΚ 1485/Β/31.10.2001) 
απόφαση καθορισμού αρμοδιοτήτων των Υφυπουργών 
Οικονομικών. 

8. Την αριθμ ΔΙΔΚ Φ. 1/2/22875 (ΦΕΚ 1480/Β/31.10.2001) 
απόφαση ανάθεσης αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης. 

9. Την αριθμ. 6459 (ΦΕΚ 1480/Β/31.10.2001) απόφαση 
ανάθεσης αρμοδιοτήτων στους Υφυπουργούς Υγείας & 
Πρόνοιας Έκτορα Νασιώκα, Ελπίδα Τσουρή και Δημή- 
τριο Θάνο. 

10. Το απόσπασμα πρακτικού της 20ης/28.9.2001 Συνε¬ 


δρίασης του Δ.Σ. του Ν.Γ.Ν. Πτολεμάίδας «Μποδοσά- 
κειο» και τα υπ’ αριθμ. 420/15.10.01 673/20.11.2001 έγ¬ 
γραφα του Προέδρου του Πε.Σ.Υ. Δυτ. Μακεδονίας, απο¬ 
φασίζουμε: 

Η μία (1) κενή θέση κλάδου γιατρών ΕΣΥ. ειδικότητας 
Νεφρολογίας με βαθμό Επιμελητή Β', που έχει συσταθεί 
με την υπ’ αριθμ. Υ4α/2104/23.8.01 ( Φ ΕΚ 1117/τ.Β/01 
Υπουργική Απόφαση στο Ν.Γ.Ν. Πτολεμάίδας «Μποδο- 
σάκειο», μετατρέπεται με τη παρούσα σε μία (1) θέση του 
ιδίου κλάδου, ιδίας ειδικότητας και βαθμού Επιμελητή Α, 
στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ & ΠΡΟΝΟΙΑΣ 

ΕΚΤΟΡΑΣ ΝΑΣΙΩΚΑΣ 
-♦- 

Αριθ. ΔΥ5γ/Γ.Π. 493 (3) 

Σύσταση πάγιας προκαταβολής στο Γ Πε.Σ.Υ. Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν.Δ 496/74 «Περί Λογιστικού Ν.Π.Δ.Δ.» όπως έχει 
τροποποιηθεί, συμπληρωθεί και ισχύει μέχρι σήμερα. 

β. Του Ν.2889/2001 «Βελτίωση και Εκσυγχρονισμός του 
Εθνικού Συστήματος Υγείας και άλλες διατάξεις». 

γ. Του Π.Δ. 357/2001 «Οργανισμός Κεντρικής Υπηρε¬ 
σίας των Περιφερειακών Συστημάτων Υγείας (Πε.Σ.Υ.)». 

2. Την αριθμ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών «περί καθορισμού αρμοδιοτήτων των Υφυπουργών 
Οικονομικών» (ΦΕΚ 1485/Β/31.10.2001). 

3. Το απόσπασμα πρακτικώντης 13ης/27.11.2001 Συνε¬ 
δρίασης του Δ.Σ του Γ' Πε.Σ.Υ. Αττικής. 

4. Τις συνθήκες λειτουργίας του Γ’ Πε.Σ.Υ. Αττικής, απο¬ 
φασίζουμε: 

1. Συνιστούμε πάγια προκαταβολή στο Γ’ Πε.Σ.Υ. Αττι¬ 
κής. 

2. Καθορίζουμε το ύψος της πάγιας προκαταβολής του 
Πε.Σ.Υ. στα 6.000 € και ορίζουμε τις με Κωδικούς Αριθ¬ 
μούς Εξόδων 0711, 0712, 0714, 0719, 0721, 0724, 0729, 
0731, 0732, 0739, 0549, 0829, 0831, 0832, 0839, 0842, 
0849, 0851, 0856, 0859, 0881, 0884, 0863, 0879, 0889, 
0899, 1259, 1261, 1299, 1381, 1429, 1439, 1611 και 1899 
πιστώσεις του προϋπολογισμού εξόδων του, σε βάρος 
των οποίων θα ενεργούνται πληρωμές δαπανών από την 
πάγια προκαταβολή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΑΛ. ΠΑΠΑΔΟΠΟΥΛΟΣ 

Αριθ. ΔΥ5γ/ΓΠ 4183 (4) 

Συμπλήρωση ΚΑΕ και αύξηση ύψους πάγιας προκαταβο¬ 
λής του Νομαρχιακού Γενικού Νοσοκομείου Ρεθύμνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν.Δ 496/74 «Περί Λογιστικού Ν.Π.Δ.Δ.», όπως 
έχειτροποποιηθεί, συμπληρωθεί και ισχύει μέχρι σήμερα. 

β.Του Ν.Δ. 2592/53 «Περί οργάνωσηςτης Ιατρικής Αντί¬ 
ληψης» όπως έχειτροποποιηθεί, συμπληρωθεί και ισχύει 
μέχρι σήμερα. 

2. Την αριθ. 1100383/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών περί «καθορισμού αρμοδιοτήτων των Υφυπουργών 
Οικονομικών» (ΦΕΚ 1485/τ.Β'/31.10.2001). 

3. Την απόφαση του Υπουργού Υγείας, Πρόνοιας και 
Κοινωνικών Ασφαλίσεων αριθ. Α3β/οικ. 12266/10.7.86 
(ΦΕΚ 599/Β/19.9.86) «Περί έγκρισης του οργανισμού του 
Νομαρχιακού Γενικού Νοσοκομείου Ρεθύμνης». 

4. Την με αριθ. Δ4α/4232/9.5.88 « (ΦΕΚ 350/Β/7.6.88) 
κοινή απόφαση των Υπουργών Υγείας, Πρόνοιας και Κοι¬ 
νωνικών Ασφαλίσεων και Οικονομικών «Περί σύστασης 
πάγιας προκαταβολής στο Ν.Γ.Ν. Ρεθύμνης, όπως τρο¬ 
ποποιήθηκε και συμπληρώθηκε με την αριθ. Δ4α/5193/ 
3.8.90, (ΦΕΚ 565/5.9.90 τ.Β') Κ.Υ.Α, επίσης. 

δ.Τοαπόσπασμαπρακτικώντης με αριθ. 282/20/12.7.2001 
συνεδρίασης του Δ.Στου Ν.Γ.Ν. Ρεθύμνης. 

6. Τις συνθήκες λειτουργίας του Νοσοκομείου. 

7. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού και του προϋπολογισμού του 
Νοσοκομείου με την απόφαση αυτή, αποφασίζουμε: 

1. Αυξάνουμε το ύψος της πάγιας προκαταβολής που έχει 
συσταθεί με την κοινή απόφαση αριθ. Δ4α/4232/ 9.5.88 
«(ΦΕΚ 350/Β/7.6.88), όπως τροποποιήθηκε και συμπληρώ¬ 
θηκε με την αριθ. Δ4α/5193/3.8.90, (ΦΕΚ 565/5.9.90 τ.Β') 
απόφασή μας, από δρχ. 1.000.000 {2.934,70 θ) σε δρχ. 
2.500.000 (7.336,76 θ) και συμπληρώνουμε και τις με κωδι¬ 
κούς αριθμούς εξόδων 0429, 0519, 0533, 0711,0721,0779, 
0813,0832,0841,0842,0855,0856,0859,0863,1261,1272, 
1299,1311,1381,1413,1441,1511,1529,1531,1731,1831, 
7111 και 7112 πιστώσεις του προϋπολογισμού εξόδων του 
Ν.Γ.Ν. Ρεθύμνης, σε βάρος των οποίων θα ενεργούνται 
πληρωμές δαπανών από την πάγια προκαταβολή. 

2. Κατά τα λοιπά ισχύει η αριθ. Δ4α/4232/9.5.88 «(ΦΕΚ 
350/Β/7.6.88) κοινή απόφαση «Περί σύστασης πάγιας 
προκαταβολής στο Ν.Γ.Ν. Ρεθύμνης, όπως αυτή τροπο¬ 
ποιήθηκε και συμπληρώθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ Α. ΠΑΠΑΔΟΠΟΥΛΟΣ 

-♦- 

Αριθ. Υ4α/29129/01 Γ.Π. (5) 

Μετατροπή θέσεων κλάδου γιατρών ΕΣΥ στο Π.Π.Γ.Ν. 

Ηρακλείου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 87/86 (ΦΕΚ32/Α/86). 


2. Τις διατάξεις της παρ. 5 του άρθρου 8 του Ν. 2194/94 
(ΦΕΚ34/Α//94). 

3. Τις διατάξεις της παρ. 1 του άρθρου 25 του Ν. 1397 
(ΦΕΚ 143/Α/83). 

4. Τις διατάξεις του άρθρου 34 του Ν. 2519/97 (ΦΕΚ 
165/Α/97). 

5. Τις διατάξεις των άρθρων 6 και 11 (παρ. 1), του Ν. 
2889/01 (ΦΕΚ37/Α/01). 

6. Τις διατάξεις της παρ.2 του άρθρου 1 του Ν. 2469/97 
(ΦΕΚ 38/Α/97) καιτο γεγονός ότι από τις διατάξεις της πα¬ 
ρούσας απόφασης δεν προκαλείται επιπλέον δαπάνη σε 
βάρος του κρατικού προϋπολογισμού. 

7. Τις διατάξεις του Π.Δ/τος 95 ( ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π.Δ. 299 
(ΦΕΚ24/Α/2000). 

8. Το υπ’ αρίθμ 129/92 Π.Δ. (ΦΕΚ 65/τ.Α/92) «Περιορι¬ 
σμός συναρμοδιοτήτων κατά την έκδοση υπουργικών 
αποφάσεων σε θέματα αρμοδιότητας Υπουργείων» . 

8. Τηναρ. 1100383/1330/Α0006 (ΦΕΚ 1485/Β/31.10.2001) 
απόφαση καθορισμού αρμοδιοτήτων των Υφυπουργών 
Οικονομικών. 

9. Την αριθμ. 6459 (ΦΕΚ 1480/Β/31.10.2001) απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας Έκτορα Νασιώκα, Ελπίδα Τσουρή και Δημή- 
τριο Θάνο. 

10. Το πρακτικό της υπ’ αριθμ 616 απόφασης της 
21ης/5.9.2001 συνεδρίασης του Δ.Σ. του Π.Π.Γ.Ν. Ηρα¬ 
κλείου,την υπ’αριθμ21 απόφαση της 5ης/24.10.2001 συ- 
νεδρίασηςτουΔ.Σ.του Πε.Σ.Υ. Κρήτης και την ανάγκη κά¬ 
λυψης αναγκών της Πανεπιστημιακής Καρδιοχειρουργι¬ 
κής Κλινικής, αποφασίζουμε: 

Η μία (1) κενή θέση κλάδου γιατρών ΕΣΥ ειδικότητας Μι¬ 
κροβιολογίας με βαθμό Επιμελητή Β' καιη μία (1) κενή θέ¬ 
ση ειδικότητας Κυτταρολογίας, ή Παθολογοανατομίας ή 
Παιδιατρικής ή Παθολογίας ή Μαιευτικής - Γυναικολογίας 
για το εργαστήριο της Γενετικής, με βαθμό Επιμελητή Β' 
που έχουν συσταθεί με την υπ’ αριθμ Α3β/οικ. 13075/ 
6.9.88 (ΦΕΚ 658/Β/88) κοινή υπουργική απόφαση στο 
Π.Π.Γ.Ν. Ηρακλείου, μετατρέπονται με τη παρούσα σε 
δύο (2) θέσεις του ιδίου κλάδου, ειδικότητας χειρουργι¬ 
κής θώρακα και βαθμού Επιμελητή Β' στο ίδιο Νοσοκο¬ 
μείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤΟΡΑΣ ΝΑΣΙΩΚΑΣ 

-♦- 

Αριθ. Υ4α/9011/200Ιππ (6) 

Μετατροπή θέσεων κλάδου γιατρών ΕΣΥ στο Π.Γ.Ν. 

ΑΘΗΝΩΝ ΚΟΡΓΙΑΛΕΝΕΙΟ - ΜΠΕΝΑΚΕΙΟ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Τις διατάξεις του Π.Δ/τος 87/86 (ΦΕΚ32/α/86). 

Τις διατάξεις του άρθρου 34 του Ν. 2519/97 (ΦΕΚ 
165/Α/97). 

Τις διατάξεις της παρ. 1 του άρθρου 25 του Ν. 1397 
(ΦΕΚ 143/Α/83). 

Τις διατάξεις της παρ. 5 του άρθρου 8 του Ν. 2194/94 
(ΦΕΚ 34/Α/94). 

Τις διατάξεις των άρθρων 6 και 11, παρ. 1 του Ν. 2889/01 
(ΦΕΚ37/Α/01). 

Τις διατάξεις της παρ. 2 του άρθρου 1 του Ν. 2469/97 
(ΦΕΚ 38/Α/97) καιτο γεγονός ότι από τις διατάξεις της πα¬ 
ρούσας απόφασης δεν προκαλείται επιπλέον οικονομική 
επιβάρυνση σε βάρος του κρατικού προϋπολογισμού. 

Τις διατάξειςτου άρθρου 13 ,παρ.2, περ. α) του Π.Δ/τος 
υπ’ αριθμ. 95 «ΟΡΓΑΝΙΣΜΟΣ ΤΟΥ ΥΠΟΥΡΓΕΙΟΥ ΥΓΕΙΑΣ 
ΚΑΙ ΠΡΟΝΟΙΑΣ», όπως αυτό τροποποιήθηκε και συμπλη¬ 
ρώθηκε με το Π.Δ/γμα 299 (ΦΕΚ240/Α/200). 

Την αριθ. 6459 (ΦΕΚ 1480/Β/01) απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
Εκτ. Νασιώκα, Ελπίδα Τσουρή, καιΔημ. Θάνο. 

Την αριθ. 1100383/1330/Α0006/ (ΦΕΚ 1485/Β/31.10.2001) 
απόφαση ανάθεσης αρμοδιοτήτων στον Υφυπουργό Οι¬ 
κονομικών Γ. Φλωρίδη. 

Τις διατάξειςτου Π. Δ/τος 55/96 (ΦΕΚ48/Α/96) περιορι¬ 
σμός συναρμοδιοτήτων κατά την έκδοση διοικητικών 
πράξεων. 

Την με αριθμ. πρωτ. Α3β/7370 (ΦΕΚ335/Β/89) υπουργι¬ 
κή απόφαση, με την οποία εντάχθηκε στον εργαστηριακό 
τομέα της Ιατρικής Υπηρεσίας του Π.Γ.Ν. ΑΘ. ΚΟΡΓΙΑΛΕ- 
ΝΕΙΟ - ΜΠΕΝΑΚΕΙΟ, ένα (1) τμήμα Νευροακτινολογικό - 
Αγγειοακτινολογικό. 

Την με αριθμ. πρωτ. Υ4α/9852 (ΦΕΚ1067/Β/2001) 
Υπουργική Απόφαση με την οποία εγκρίθηκε το Π.Γ.Ν. 
ΑΘΗΝΩΝ ΚΟΡΓΙΑΛΕΝΕΙΟ - ΜΠΕΝΑΚΕΙΟ ως κατάλληλο 
για την εκτέλεση Εμβολισμών του Κεντρικού Νευρικού 
Συστήματος. 

Την υπ’ αριθμ. 8 απόφαση/10.5.2001 του Δ.Σ. του Π.Γ.Ν 
ΑΘΗΝΩΝ ΚΟΡΠΑΛΕΝΕΙΟ - ΜΠΕΝΑΚΕΙΟ, αποφασίζουμε: 

Η μία (1) κενή θέση κλάδου γιατρών ΕΣΥ, ειδικότητας 
Καρδιολογίας με βαθμό Διευθυντή, η οποία έχει συ- 
σταθεί με την υπ’ αριθ. Α3β/10000 (ΦΕΚ 486/Β/87 από¬ 
φαση στο Π.Γ.Ν ΑΘ. ΚΟΡΠΑΛΕΝΕΙΟ - ΜΠΕΝΑΚΕΙΟ και 
η μία (1) κενή θέση του ιδίου κλάδου, ειδικότητας 
Οφθαλμολογίας, με βαθμό Επιμελητή Β, η οποία έχει 
συσταθεί με την υπ’ αριθμ. Α3β/7068 (ΦΕΚ 382/Β/84) 
απόφαση στο παραπάνω νοσοκομείο, μετατρέπονται 
αντίστοιχα με την παρούσα , σε δύο (2) θέσεις του κλά¬ 
δου γιατρών ΕΣΥ, ειδικότητας Ακτινοδιαγνωστικής και 
βαθμού μία (1) Διευθυντή και μία (1) Επιμελητή Β, στο 
ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤΟΡΑΣ ΝΑΣΙΩΚΑΣ 

-♦- 

Αριθ. Οικ. 1216 (7) 

Μεταβίβαση αρμοδιοτήτων του Δ.Σ. στα Νοσοκομεία 
του Β' Πε.Σ.Υ. Αττικής. 

Ο ΠΡΟΕΔΡΟΣ ΤΟΥ Β' Πε.Σ.Υ. ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2889/01 και ειδικότερα της παρ. 


7 του άρθρου 1, των παρ. 4 και 5 του άρθρου 2 και των 
παρ. 5 εδ Β και 7 εδ. Α του άρθρου 5. 

2. Το υπ’ αρ. πρωτ. ΔΥΙδ/γ.π./οικ. 37741/26.11.2001 έγ¬ 
γραφο του Γ εν. Γ ραμματέατου Υπουργείου Υγείας με θέ¬ 
μα «Συμπληρωματικές οδηγίες για την εκχώρηση -μετα¬ 
βίβαση αρμοδιοτήτων». 

3. Την υπ’ αρ. 8/27.11.2001 απόφαση του Δ.Σ. του 
Πε.Σ.Υ. 

4. Το γεγονός ότι από την Απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Μεταβιβάζουμε στους Διοικητές των Αποκεντρωμένων 
Μονάδων του Β' Πε.Σ.Υ. Αττικής τις παρακάτω αρμοδιό¬ 
τητες οι οποίες αυτοδικαίως έχουν περιέλθει στην αρμο¬ 
διότητα του Δ.Σ. του Β' Πε.Σ.Υ. Αττικής από 18.9.2001 
(ημερομηνία έναρξης λειτουργίας της Κεντρικής Υπηρε¬ 
σίας του Β' Πε.Σ.Υ. Αττικής) ως εξής: 

Α) Υπογραφή των συμβάσεων προμηθειών, επισκευών, 
έργων που εμπίπτουν στο άρθρο 5 παρ. 5Β στ' & ζ'. 

Β) Υπογραφή των ενταλμάτων πληρωμής των κάθε εί¬ 
δους αποδοχών όλου του προσωπικού του Νοσοκομείου, 
των εξόδων κίνησης των μετακινούμενων για υπηρεσία 
και μελών του Σ.Δ. των ιατρικών αμοιβών, των υπερωριών 
και των εφημερίων. 

Γ) Υπογραφή των ενταλμάτων πληρωμής των υπέρ του 
Δημοσίου και τρίτων διενεργούμενων κρατήσεων καθώς 
και των λειτουργικών δαπανών των Οργανισμών Κοινής 
Ωφέλειας (ΔΕΗ, ΟΤΕ, Ύδρευση κ.τ.λ.). 

Δ) Υπογραφή των ενταλμάτων πληρωμής για την ανά¬ 
κληση κάθε αχρεωστήτως καταβαλλομένων ποσών (π.χ. 
νοσηλειών). 

Στ) Υπογραφή ενταλμάτων πληρωμής σε κάθε άλλη πε¬ 
ρίπτωση που αφορά την τακτική διαχείριση του Νοσοκο¬ 
μείου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Φεβρουάριου 2002 

Ο Πρόεδρος - Γ εν. Διευθυντής 
ΣΠΥΡΟΣ ΚΟΝΤΟΣ 

-♦- 

Αριθ. Οικ. 1215 (8) 

Μεταβίβαση αρμοδιοτήτων του Δ.Σ. στους Διοικητές Νο¬ 
σοκομείων του Β' Πε.Σ.Υ. Αττικής. 

Ο ΠΡΟΕΔΡΟΣ ΤΟΥ Β' Πε.Σ.Υ. ΑΤΤΙΚΗΣ 

Έχοντας υπόψη: 

1. Τις διατάξειςτου Ν. 2889/01 και ειδικότερα της παρ. 
7 του άρθρου 1 των παρ. 4 και 5 του άρθρου 2 καιτων παρ. 
5 εδ. Β και 7 εδ. Ατού άρθρου 5. 

2. Τις διατάξειςτου Ν. 2955/01 και ειδικότερα της παρ. 
2 του άρθρου 4. 

3. Τις επείγουσες ανάγκες των Νοσοκομείων κατά τις 
οποίες απαιτείται η προκήρυξη και κατακύρωση Δημό¬ 
σιων Διαγωνισμών μέχρι 31.12.2001, ημερομηνία κατά 
την οποία λήγει η προθεσμία για την προκήρυξη διαγωνι¬ 
σμών Ε.Π.Π. έτους 2001 είτε η ισχύς προσφορών διαγω¬ 
νισμών 

4. Την υπ’αρ. 10/21.12.2001 απόφαση του Δ.Σ. του 
Πε.Σ.Υ. 

5. Το γεγονός ότι από την παρούσα απόφαση δεν προ- 

καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Την μεταβίβαση αρμοδιοτήτων του Διοικητικού Συμ¬ 
βουλίου του Β' Πε.Σ.Υ. Αττικής στους Διοικητές των Νο¬ 
σοκομείων, προκειμένου να προκηρύξουν, να κατακυρώ¬ 
σουν και να συνάψουν συμβάσεις δημόσιων διαγωνι¬ 
σμών, για πάσης φύσεως προμήθειες αγαθών και 
υπηρεσιών, ανεξάρτητα από το ύψος του προϋπολογι¬ 
σμού τους, και των οποίων οι σχετικές εγκρίσεις απαιτεί¬ 
ται να πραγματοποιηθούν μέχρι τις 31 Δεκεμβρίου 2001. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Φεβρουάριου 2002 

Ο Πρόεδρος - Γεν. Διευθυντής 
ΣΠΥΡΟΣ ΚΟΝΤΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στη Φ. 12.1 /Β3/3004/2001 (ΦΕΚ1442/Β/2001) στο α/α 76 
της σελίδας 20384 διορθώνεται η υπουργική απόφαση 


που συμπληρώνεται Φ. 12.1 /Β3/1538/2001, το ΦΕΚ 692/Β/ 
2001, το α/α 142, η σελ. 9889 και ο τίτλος του συγγράμ¬ 
ματος ΙΑΤΡΙΚΗ ΤΗΣ ΑΘΛΗΣΗΣ ΑΠΟ ΤΗΝ ΘΕΩΡΙΑ ΣΤΗΝ 
ΠΡΑΞΗ στη σωστή Υ.Α. που συμπληρώνεται Φ.12.1/Β3/ 
2347/2001, ΦΕΚ 1331/Β/2001, α/α 55, σελ. 18041 και τίτ¬ 
λος συγγράμματος ΙΑΤΡΙΚΗ ΤΗΣ ΑΘΛΗΣΗΣ (με σκληρό 
εξώφυλλο). 

(Από το Υπουργείο Εθν. Παιδείας και Θρησκευμάτων) 

-♦- 

( 10 ) 

Στη διόρθωση σφάλματος στην 675/8.2.2002 απόφαση 
της Νομάρχου Πειραιά, που δημοσιεύθηκε στο ΦΕΚ 
168/14.2.2002 (τ.Β') και αφορά χορήγηση άδειας άσκη¬ 
σης επαγγέλματος Κοινωνικού Λειτουργού στη 1809 και 
περιεχ. 9) και στη σελ. 1814 (περίλ. 10) και μέσα στο κεί¬ 
μενο όπου αναφέρεται, επιφέρεται η πιο κάτω διόρθωση: 

Από το λανθασμένο «... στη Νικολοπούλου Ορθοδοξία 
του Θεοδώρου», στο ορθό «... στη Νικολακοπούλου Ορ¬ 
θοδοξία του Θεοδώρου». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ.^ 

Θ-ΓΠ3Μ: \Λ/θ6ηΐ35ΐθΓ @ θί.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































